ร้านธัญรสร้านนี้น่าจะเป็นสาขาแรกสุด เปิดมานานมาก ขายก๋วยเตี๋ยวเนื้อ ตัวร้านตั้งอยู่ข้างๆคิวรถคอนซูล จากการสอบถามทราบว่าร้านเปิดทุกวันตั้งแต่ 6.00 - 16.00 น. เดือนนึงหยุดครั้งนึง เมนูในร้านมีทั้งเนื้อและหมู มาวันนี้ลองไป 1 อย่าง น้ำดื่มน้ำแข็งฟรี
- เกาเหลาเนื้อรวมและข้าวเปล่า 50+7 บาท เนื้อข้าวดี น้ำเกาเหลารสเข้มกลางๆไม่มีรสไหนเด่น เนื้อที่ใส่มาเปื่อยดีทุกชิ้น เครื่องในคาวน้อยมาก ไส้และเอ็นเปื่อยอร่อยจริง ลูกชิ้นไม่ค่อยอร่อย ผักยังลวกไม่ดี ให้ 3.7/5
ตัวร้านดูไม่ค่อยสะอาด รกๆ การบริการไว มีรางวัลแปะข้างผนังร้านด้วยแสดงว่าต้องเคยเป็นร้านดังมาก่อน รสชาติถือว่าโอเคเวลาทานกับซอสพริกจะยิ่งอร่อยขึ้น ราคากำลังดีเมื่อเทียบกับปริมาณที่ได้ ส่วนตัวชอบกว่าร้านที่อยู่ใกล้เคียงกันพอควรเพราะความเปื่อยที่มากกว่า รสชาติของน้ำซุปที่อร่อยกว่ากับเนื้อข้าวสวยที่มีคุณภาพมากกว่าอีกทั้งราคาโดยรวมยังถูกกว่าด้วย มีแค่ลูกชิ้นที่อีกร้านอร่อยกว่า ร้านนี้มีไอศกรีมลูกของเนสเล่ขายด้วยในขณะที่ร้านใกล้ๆขายของวอลล์